CELEX: 32011R0068
Language: sk
Date: 2011-01-28 00:00:00
Title: Nariadenie Komisie (EÚ) č. 68/2011 z  28. januára 2011 o stanovení výšky pomoci na súkromné skladovanie bravčového mäsa vopred

29.1.2011   
            
            
               SK
            
            
               Úradný vestník Európskej únie
            
            
               L 26/2
            
         NARIADENIE KOMISIE (EÚ) č. 68/2011
   z 28. januára 2011
   o stanovení výšky pomoci na súkromné skladovanie bravčového mäsa vopred
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č.1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 43 písm. a) a d) v spojení s jeho článkom 4,
   keďže:
   
               (1)
            
            
               Podľa článku 37 nariadenia (ES) č. 1234/2007 Komisia môže rozhodnúť o poskytnutí pomoci na súkromné skladovanie, ak priemerná trhová cena jatočných tiel ošípaných v Spoločenstve stanovená na základe cien zaznamenaných v každom členskom štáte na reprezentatívnych trhoch Spoločenstva a upravených koeficientmi podľa veľkosti stáda ošípaných v každom členskom štáte je a pravdepodobne zostane nižšia ako 103 % referenčnej ceny.
            
         
               (2)
            
            
               Trhové ceny klesli pod takúto úroveň a na základe sezónnych a cyklických trendov by takáto situácia mohla pretrvávať. Vzhľadom na danú skutočnosť je vhodné poskytovať pomoc na súkromné skladovanie.
            
         
               (3)
            
            
               Podľa článku 31 nariadenia (ES) č. 1234/2007 možno poskytovať pomoc na súkromné skladovanie bravčového mäsa a výšku tejto pomoci by Komisia mala stanoviť vopred alebo prostredníctvom verejnej súťaže.
            
         
               (4)
            
            
               Nariadením Komisie (ES) č. 826/2008 z 20. augusta 2008, ktorým sa ustanovujú všeobecné pravidlá poskytovania pomoci Spoločenstva na súkromné skladovanie niektorých poľnohospodárskych produktov (2), sa ustanovili spoločné pravidlá vykonávania schémy pomoci na súkromné skladovanie.
            
         
               (5)
            
            
               Podľa článku 6 nariadenia (ES) č. 826/2008 sa pomoc stanovená vopred má poskytnúť v súlade s podrobnými pravidlami a podmienkami ustanovenými v kapitole III uvedeného nariadenia.
            
         
               (6)
            
            
               Aby sa opatrenie dalo ľahšie realizovať, zatrieďujú sa výrobky z bravčového mäsa do kategórií, a to na základe podobnosti nákladov na skladovanie.
            
         
               (7)
            
            
               Lehota na prekladanie žiadostí by mala závisieť od situácie na trhu a malo by sa o nej rozhodnúť v súlade s postupom uvedeným v článku 195 ods. 2 nariadenia (ES) č. 1234/2007.
            
         
               (8)
            
            
               Na uľahčenie administratívnych a kontrolných prác, ktoré sa týkajú uzatvárania zmlúv, by sa mali stanoviť najmenšie množstvá produktov, ktoré sa musia uviesť v každej žiadosti.
            
         
               (9)
            
            
               Je potrebné určiť zábezpeku, aby sa zaistilo, že prevádzkovatelia budú plniť svoje zmluvné záväzky a že opatrenie bude mať na trh požadovaný účinok.
            
         
               (10)
            
            
               Vývoz výrobkov z bravčového mäsa prispieva k obnoveniu rovnováhy na trhu. Ustanovenia článku 28 ods. 3 nariadenia (ES) č. 826/2008 by sa preto mali uplatňovať, keď sa obdobie skladovania skráti v prípade, že vyskladnené výrobky sú určené na vývoz. Mali by sa stanoviť denné sadzby, ktoré je potrebné uplatňovať na zníženie sumy pomoci podľa uvedeného článku.
            
         
               (11)
            
            
               Na účely uplatňovania prvého pododseku článku 28 ods. 3 nariadenia (ES) č. 826/2008 a z dôvodov konzistentnosti a zrozumiteľnosti pre prevádzkovateľov je potrebné, aby dvojmesačné obdobie uvedené v danom článku bolo vyjadrené v dňoch.
            
         
               (12)
            
            
               Článok 35 nariadenia (ES) č. 826/2008 obsahuje informáciu o tom, že členské štáty musia predkladať oznámenia Komisii. V rámci predloženého nariadenia je potrebné špecifikovať pravidlá týkajúce sa oznámení.
            
         
               (13)
            
            
               Opatrenia ustanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,
            
         PRIJALA TOTO NARIADENIE:
   Článok 1
   Rozsah pôsobnosti
   1.   V tomto nariadení sa ustanovuje pomoc na súkromné skladovanie bravčového mäsa podľa článku 31 ods. 1 písm. f) nariadenia (ES) č. 1234/2007.
   2.   Zoznam kategórií výrobkov oprávnených na pomoc a príslušné sumy sú uvedené v prílohe k tomuto nariadeniu.
   Článok 2
   Platné pravidlá
   Pokiaľ v tomto nariadení nie je ustanovené inak, uplatňuje sa nariadenie (ES) č. 826/2008.
   Článok 3
   Podávanie žiadostí
   1.   Žiadosti o pomoc na súkromné skladovanie kategórií výrobkov z bravčového mäsa oprávnených na pomoc na základe článku 1 tohto nariadenia možno podávať od 01.02.2011.
   2.   Žiadosti sa týkajú obdobia skladovania, ktoré trvá 90, 120 alebo 150 dní.
   3.   Každá žiadosť sa týka len jednej kategórie výrobkov uvedených v prílohe k tomuto nariadeniu a uvádza sa v nej príslušný kód KN v rámci danej kategórie.
   4.   O dátume uzávierky podávania žiadostí sa rozhodne v súlade s postupom uvedeným v článku 195 ods. 2 nariadenia (ES) č. 1234/2007.
   5.   Každá žiadosť sa vzťahuje na minimálne množstvo 10 ton v prípade vykostených výrobkov a 15 ton v prípade iných výrobkov.
   Článok 4
   Zábezpeky
   Zábezpeka, ktorá sa skladá podľa článku 16 ods. 2 písm. i) nariadenia (ES) č. 826/2008, je vo výške 20 % sumy pomoci stanovenej v stĺpcoch 3 až 5 prílohy k tomuto nariadeniu.
   Článok 5
   Vyskladnenie výrobku určeného na vývoz
   1.   Na účely uplatňovania prvého pododseku článku 28 ods. 3 nariadenia (ES) č. 826/2008 musí uplynúť minimálne obdobie skladovania trvajúce 60 dní.
   2.   Na účely uplatňovania tretieho pododseku článku 28 ods. 3 nariadenia (ES) č. 826/2008 sa denné sadzby stanovujú v stĺpci 6 prílohy k tomuto nariadeniu.
   Článok 6
   Oznámenia
   Každý pondelok a štvrtok do 12.00 h (bruselského času) oznamujú členské štáty Komisii množstvá výrobkov, pre ktoré boli podané žiadosti o uzavretie zmlúv.
   Článok 7
   Nadobudnutie účinnosti
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. januára 2011
      
         
            Za Komisiu v mene predsedu
         
         Dacian CIOLOŞ
         
            člen Komisie
         
      
   
   
      (1)  Ú. v. EÚ L 299, 16.11.2007, s. 1.
   
      (2)  Ú. v. EÚ L 223, 21.8.2008, s. 3.
   
      PRÍLOHA
      
                  Kategórie výrobkov
               
               
                  Výrobky, na ktoré sa poskytuje pomoc
               
               
                  Výška pomoci na obdobie skladovania
                  (EUR/tona)
               
               
                  Denné sadzby
                  (EUR/tona/deň)
               
            
                  90 dní
               
               
                  120 dní
               
               
                  150 dní
               
            
                  1
               
               
                  2
               
               
                  3
               
               
                  4
               
               
                  5
               
               
                  6
               
            
                  
                     Kategória 1
                  
               
            
                  ex 0203 11 10
               
               
                  Polovičky jatočných tiel bez predných nôh, chvostov, obličiek, tenkej bránice a miechy (1)
                  
               
               
                  376
               
               
                  398
               
               
                  420
               
               
                  0,74
               
            
                  
                     Kategória 2
                  
               
            
                  ex 0203 12 11
               
               
                  Stehná
               
               
                  416
               
               
                  435
               
               
                  455
               
               
                  0,65
               
            
                  ex 0203 12 19
               
               
                  Pliecka
               
            
                  ex 0203 19 11
               
               
                  Predné časti
               
            
                  ex 0203 19 13
               
               
                  Chrbty, s krkovičkou alebo bez nej, alebo krkovičky samostatne, chrbty s bedrovou časťou stehna alebo bez nej (2)
                      (3)
                  
               
            
                  
                     Kategória 3
                  
               
            
                  ex 0203 19 55
               
               
                  Nohy, pliecka, predné časti, chrbty s krkovičkou alebo bez nej, alebo krkovičky samostatne, chrbty s bedrovou časťou stehna alebo bez nej, vykostené (2)
                      (3)
                  
               
               
                  459
               
               
                  479
               
               
                  499
               
               
                  0,67
               
            
                  
                     Kategória 4
                  
               
            
                  ex 0203 19 15
               
               
                  Bôčiky, celé alebo rozdelené pravouhlým rezom
               
               
                  343
               
               
                  362
               
               
                  381
               
               
                  0,65
               
            
                  
                     Kategória 5
                  
               
            
                  ex 0203 19 55
               
               
                  Bôčiky, celé alebo rozdelené pravouhlým rezom, bez kože a rebier
               
               
                  369
               
               
                  389
               
               
                  408
               
               
                  0,66
               
            
                  
                     Kategória 6
                  
               
            
                  ex 0203 19 55
               
               
                  Časti zodpovedajúce označeniu „middles“, s kožou alebo tukom alebo bez nich, vykostené (4)
                  
               
               
                  373
               
               
                  395
               
               
                  416
               
               
                  0,73
               
            
         (1)  Pomoc sa môže poskytovať aj na polovičky jatočných tiel prezentované ako wiltshirský rez, t. j. bez hlavy, lícnych častí, laloka, nožičiek, chvosta, vnútorného sadla, obličiek, pravej sviečkovice, lopatkovej kosti, hrudnej kosti, chrbtovej kosti, panvovej kosti a bránice.
      
         (2)  Karé a krkovička môžu byť s kožou alebo bez nej, ale hrúbka priliehajúcej vrstvy sadla nesmie presahovať 25 mm.
      
         (3)  Dohodnuté množstvo sa môže vzťahovať na akúkoľvek kombináciu uvedených produktov.
      
         (4)  Rovnaká prezentácia ako pre produkty, ktoré patria pod kód KN 0210 19 20.